Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: Egyéb [ide sorolandó a Munka Törvénykönyvérõl szóló 1992. évi XXII. törvény
Paragraph Index: 29

84. kódnégyzetbe a „sérült” munkavállaló munkaképtelenségének idõtartamát kell beírni. BALESETI SÉRÜLÉS, MÉRGEZÉS ÉS KÜLSÕ OKOK KÖVETKEZMÉNYEI (85–88. kódnégyzet kitöltése a felügyelet feladata) A munkabaleset során megsérült testrészt és a sérülés fajtáját kell szövegesen beírni, figyelembe véve a Betegségek és az egészséggel kapcsolatos problémák Nemzetközi Statisztikai Osztályozása (BNO-10) kódlistában meghatározott fogalmakat. A fogalmak fõ csoportjai: – Fejsérülések (felületi sérülés, nyílt seb, koponya- és arccsonttörés, fejízület-sérülés, agyidegsérülés, szem-, szemgödörsérülés, agyrázkódás, traumás amputáció, pl. skalpolás, fülleszakadás) – Nyaksérülések – Hátcsigolyák sérülései 2004/196. szám – Mellkas, mellkasi szervek, medence, medencei szervek (törzs) sérülései – Felsõ végtag(ok) sérülése (váll és felkar, könyök, alkar, kéz, ujj, csukló, többszörös sérülések) – Alsó végtag(ok) sérülése (csípõ és comb, térd és lábszár, boka, lábfej, lábujj, többszörös sérülések) – Több testtájra kiterjedõ sérülések (égés, fagyás, mérgezés – toxikus hatás –, maródás) – Egyéb károsodás (sugárhatás, hõség, fény – hõguta, napszúrás –, természetes testnyíláson behatoló idegen test hatása – szem, fül, légzõ és emésztõ traktus, nemi-, húgyúti szervekben stb. –, külsõ okok – villámlás, áramütés, vízbe fulladás stb. –, egyéb) A VÉDÕ- ÉS JELZÕBERENDEZÉSEK, EGYÉNI VÉDÕESZKÖZÖK ALKALMASSÁGA (89–92. kódnégyzet) A kódnégyzetekben a munkabaleset vizsgálata alapján a munkaeszköz védõburkolatával, védõberendezésével, jelzõberendezésével, az egyéni védõeszközzel kapcsolatos megállapításokat kell a munkáltatónak az 1–8. kódszámok valamelyikével megjelölni. MUNKÁLTATÓI INTÉZKEDÉS A HASONLÓ MUNKABALESET MEGELÕZÉSE ÉRDEKÉBEN (93. kódnégyzet kitöltése a felügyelet feladata) A munkáltatónak itt kell választ adnia arra, hogy álláspontja szerint szükséges-e intézkedés, ha igen, akkor milyen intézkedésekkel kerülhetõ el a hasonló baleset. Ha intézkedést tart szükségesnek, akkor határozza meg annak jellegét, tartalmát (abban az esetben is, ha már a baleset után azonnal megtörtént). Az intézkedést a munkahelyre, munkaeszközre, szervezési feladatra konkretizálva, egyértelmûen és pontosan meg kell határozni. (Pl. a sérültet oktatni kell arról, hogy munka közben ne hordjon gyûrût; a villamos szeletelõ gépet el kell látni olyan reteszelõvel, amely megakadályozza a védõberendezés kiiktatását; a munkáltató telephelyén a lépcsõházi elkopott lépcsõfokokat csúszásmentesíteni kell; a fröccsöntõ gépen vissza kell állítani a munkavédelmi minõsítõ jegyzõkönyv szerinti eredeti állapotot.) Az intézkedés lehet mûszaki jellegû (pl. technológia megváltoztatása, munkaeszköz átalakítása, biztonsági berendezés felszerelése), szervezési, szabályozási jellegû (pl. munkarend megváltoztatása, pihenõidõ beiktatása, a munkáltató belsõ szabályozásának megváltoztatása, egyéni védõeszköz juttatása) és oktatással kapcsolatos. A MUNKAVÉDELMI KÉPVISELÕ RÉSZVÉTELE, ILLETVE VÉLEMÉNYE; EGYÉB ÉSZREVÉTELEK, MEGJEGYZÉSEK (94–95. kódnégyzet kitöltése a felügyelet feladata) A „Nincs mv. képv.” (azaz nincs munkavédelmi képviselõ) kódnégyzetbe „X” jelet kell beírni, ha a munkáltatónál nem választottak munkavédelmi képviselõt. Ha a jelölt kódnégyzetbe az „X” jellel nem jelölik, hogy a munkáltatónál munkavédelmi képviselõ nincs, és a munkavédelmi képviselõk részére biztosított rovat kitöltése, illetõleg a képviselõ aláírása elmarad, az felügyelõi intézkedést von maga után. Ebben a két rovatban lehetõsége van a munkáltatónak, hogy az elõzõ rovatokon túlmenõen bármilyen, a munkabalesettel kapcsolatos és általa lényegesnek tartott tényt, körülményt, véleményt rögzítsen. Itt kell feltüntetni a munkavédelmi képviselõ részvételének tényét a vizsgálatban, valamint azt, hogy volt-e a képviselõnek a munkáltatóétól eltérõ megállapítása, véleménye. A munkavédelmi képviselõ ezen véleményét, megállapítását – kérésére – külön lapon kell a munkabaleseti jegyzõkönyvhöz csatolni. A baleseti vizsgálatban részt vevõ munkavédelmi képviselõ részére lehetõvé kell tenni, hogy a rovatot aláírásával elláthassa. Itt kell indokolni az adatszolgáltatásban meghatározott határidõn túli késedelmet. Ugyancsak e rovatban kell utalni arra, hogy lakóhely hiányában, milyen cím került rögzítésre. Ha a jegyzõkönyv nyomtatványon biztosított hely nem lenne elegendõ a megjegyzések megtételére, akkor az észrevételeket a jegyzõkönyvhöz csatolt külön lapon kell folytatni. AZ ADATSZOLGÁLTATÁS JELLEGE (96. kódnégyzet) 1-es, új jegyzõkönyvre utaló sorszámot kell beírni a 96-os kódnégyzetbe abban az esetben, ha az adott balesetrõl elsõ alkalommal töltöttek ki munkabaleseti jegyzõkönyvet. 2-es, módosításra, kiegészítésre utaló sorszámot kell beírni – kivéve a 84. kódnégyzet változásának esetét – , ha a balesetrõl már korábban töltöttek ki jegyzõkönyvet, de valamely adattal, tényezõvel, megállapítással kapcsolatosan módosítás vált szükségessé. A 84. kódnégyzetben történõ késõbbi adatváltozás esetén e rendelet 4/b. számú melléklete szerinti módosító jegyzõkönyvet kell felvenni.* 3-as, törlésre utaló sorszámot kell beírni, ha az adatszolgáltatásban meghatározott bejelentés megtétele után bekövetkezett, vagy utólag felismert tény, körülmény miatt, esetleg hatósági, bírósági döntés alapján a jegyzõkönyvet törölni kellett. A BALESETET VIZSGÁLÓ Kötelezõ a rovat kitöltése, ha munkavédelmi (munkabiztonsági) szakképesítéssel rendelkezõ személy folytatja a vizsgálatot, ideértve a munkabiztonsági szaktevékenység alá tartozó munkabaleset vizsgálatát is [Mvt. 57. §

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes